Den 18. marts i år flytter vi til vores nye adresse. I postkassen efter boligovertagelsen modtager vi følgende tilbud fremsendt af Yousee med ordlyden ”Velkommen. Vi har noget til dig.” I brevet oplyses at den tidligere ejer har haft mellempakken og at der tilbydes ”2 måneder gratis TV til dig” og med bland selv i 60 dage til 0 kr. Ligeledes oplyses, at såfremt vi har lyst til at beholde kanalerne tilbyder i gratis oprettelse, hvis der bestilles inden den 29. april 2016

Det lyder som et tilbud vi kunne tænke os, at tage imod. Vi bestiller derfor også Yousee bredbånd. Dette gøres over nettet. Der bestilles 100/20 Mbit, som der køres kampagne på.  

Vi modtager herefter modem/router med pakkeposten og en beskrivelse af gør det selv installationen som er valgt. Vi aftaler med en bekendt der er kyndig indenfor faget, at han skal komme og hjælpe os med installation den følgende fredag aften. I det modtagne materiale er det beskrevet, at modem/router skal aktiveres og at dette gøres inde på en bestemt URL. Vi videresendes imidlertidig til en anden URL, som tilmed IKKE virker! Efter at have rodet med det en del tid, prøves at tilrette den nye URL manuel og det lykkedes til sidst at komme ind på aktiveringssiden ved at slettet noget af den nye URL’en. Vi var mildt sagt overrasket over, at standardmaterialet som udsendes til nye gør-det-selv kunder ikke er korrekt. Det var den første skuffelse. 
Skuffelse 2 kommer da vi skal aktivere modem/router på Yousees side. Den URL som vi selv havde fundet frem til accepterer ikke de indtastede værdier. Vi prøver igen og igen og igen. Lige lidt hjælper det. Værdierne dobbelttjekkes af flere personer og er korrekte. Supporten er naturligvis allerede lukket, så den fejl Yousee har lavet kan ikke rettes om fredagen. Vores bekendte må køre hjem fredag aften uden at vores Yousee Internet kører. 

Dagen efter ringer jeg til Yousee support. Efter et kvarters ventetid kommer jeg igennem og efter at have forklaret problemet venter jeg yderlige 10-15 minutter på at supporteren vender tilbage. Jeg er ikke specielt begejstret på dette tidspunkt. Det lykkedes dog supporteren at få fjernaktiveret modem/router hvorefter vi har internet.
 
”Endelig!!!” tænker jeg, så er problemet løst. Jeg skulle blive skuffet… 
Efter at Internet har kørt fint i en god uge og vi har TV som brevet lovede - dog er det grundpakken vi har og IKKE mellempakken med bland selv. Det lever vi med. 

Om formiddagen den 30. marts opdager vi pludseligt, at vi ikke længere har Yousee Bredbånd eller TV. Vi slår koldt vand i blodet og tænker, at det formentlig skyldes nogle driftmæssige udfordringer. Vi hører naboen om aftenen om de også er ramt, hvilket de kan oplyse ikke er tilfældet. Derefter ringer vi til jeres support, som ikke umiddelbart kan se hvad der er sket. Efter lidt tid, opdager supporteren dog at forbindelsen er lukket af Yousee. Det var 3. skuffelse. 
 
4. skuffelse kommer da supporteren (navn udelagt) stiller sig helt uforstående overfor det brev vi modtog med gratis mellempakke og bland selv kanaler.
 
5. skuffelse kommer da supporteren siger at han ikke kan love, at sende en tekniker ud samme dag eller dagen efter. Det er simpelthen for ringe. Det er trods alt Yousee der har lavet fejlen. 

6. skuffelse kommer da supporteren begynder at vejlede om TV pakker og om vi skal vælge grundpakken eller mellempakken. Han anbefaler grundpakken ”da det altid er nemmere at opgradere, end det er at nedgradere.” Det er OK med os, vi har trods alt kun haft åbnet for grundpakken, som vi forklarer ham, så den kan vi bare forsætte med. IGEN selvom velkomstbrevet tilbød 60 dage med mellempakke og bland selv!

Den 1. april modtager vi første regning (regning nr 1) på Yousee Internet. Den er korrekt på 378,74 kr med forfald den 25/4-2016 

7. skuffelse kommer med næste regning (regning nr 2), som er HELT GAL. Beløbet lyder på 1805,02 kr med forfald den 28/4-2016. Vi skal nu betale for (jeg remser op): 
-	Grundpakken 2/4 til 30/6: kr. 601,24 
-	Skift til mindre pakke: kr. 399,00 
-	Copydan afgift: kr. 107,78 
Dette kommer de til at slette! 

På regningen tilkommer internet som skal betales frem til og med den 30/6-2016, hvilket er korrekt. 

Jeg må indrømme at jeg ALDRIG har været kunde et sted med så meget rod i dokumentation, supporten og regningerne. Vi har på vores tidligere adresse siden 2007 haft WAOO via Energimidt og har aldrig oplevet problemer, der kan sidestilles med hvad vi har oplevet hos Yousee.